Document ID: 31993R0839

ΚΑΝΟΝΙΣΜΟΣ (ΕΟΚ) αριθ. 839/93 ΤΗΣ ΕΠΙΤΡΟΠΗΣ της 7ης Απριλίου 1993 για την τροποποίηση του κανονισμού (ΕΟΚ) αριθ. 2252/92 περί καθορισμού των λεπτομερειών εφαρμογής του ειδικού καθεστώτος λήψεως μέτρων για σμέουρα βιομηχανίας που προορίζονται για μεταποίηση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1991/92 του Συμβουλίου της 13ης Ιουλίου 1992 για τη θέσπιση ειδικών μέτρων για τα σμέουρα που προορίζονται για μεταποίηση (1), και ιδίως το άρθρο 8,
Εκτιμώντας:
ότι το άρθρο 8 του κανονισμού (ΕΟΚ) αριθ. 2252/92 της Επιτροπής (2) προβλέπει τις λεπτομέρειες υποβολής και εγκρίσεως του σχεδίου προγράμματος που καταρτίζεται από οργάνωση παραγωγών- ότι, βάσει των λεπτομερειών αυτών, για την έναρξη των εργασιών εκτελέσεως του προγράμματος απαιτείται η έγκρισή του από την αρμόδια εθνική αρχή- ότι από την απαίτηση αυτή, λαμβάνοντας υπόψη τις εποχιακές ανάγκες της εκτελέσεως των εργασιών σχετικά με την εκρίζωση φυτών που ακολουθείται από νέα φύτευση, μπορεί να καθυστερήσει σημαντικά η υλοποίηση του προγράμματος- ότι πρέπει συνεπώς να προβλεφθεί ότι όταν οι εργασίες εκριζώσεως ακολουθούνται από νέες φυτεύσεις να μπορούν αυτές να αρχίσουν πριν από την έγκριση του προγράμματος εάν το επιτρέπει η αρμόδια εθνική αρχή- ότι πρέπει να προσδιοριστεί ότι η άδεια αυτή δίδεται με την επιφύλαξη της εφαρμογής των διαδικασιών εγκρίσεως του προγράμματος και ελέγχου που προβλέπεται σ'αυτό το ίδιο άρθρο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 2252/92, το δεύτερο εδάφιο του άρθρου 8 παράγραφος 1 αντικαθίσταται από το ακόλουθο κείμενο:
"οι εργασίες εκτελέσεως του προγράμματος δεν μπορούν να αρχίσουν πριν από την έγκρισή του από την αρμόδια εθνική αρχή. Εντούτοις, οι εργασίες που αφορούν την εκρίζωση των φυτών που ακολουθείται από νέα φύτευση μπορούν να αρχίσουν πριν από την έγκριση αυτή εάν το επιτρέπει η αρμόδια εθνική αρχή και με την επιφύλαξη εφαρμογής άλλων διατάξεων του παρόντος άρθρου."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Απριλίου 1993.

Labels: 15
17
19
6